section_heading: Verrazanovo putovanje
paragraph_text: Godine 1524., kralj Franjo I. i francuski trgovci organiziraju prvo službeno istraživanje novih puteva do Azije pod vodstvom Talijana Giovannija da Verrazana. Verrazano je u istraživanje krenuo na mjesta koja nisu posjetili raniji europski istraživači. Plovio je područjem od Floride do Nove Škotske, tražeći put do Kine. Iako njegovo putovanje nije polučilo željeni rezultat, dobro je istražio određena područja čija ljepota ga je podsjetila na grčku regiju Arkadiju. Kasnije je to područje, koje se nalazi u Novoj Škotskoj, nazvano Akadija. Unatoč istraživačkom neuspjehu, ovo putovanje bila je podloga za daljnja istraživanja. Godine 1529., pojavljuje se karta koja označava „Novu Francusku”.